יחידה 9900

יחידה 9900 (בעבר: יחידה 9700) מאגדת מספר יחידות בצה"ל, כחלק מאגף המודיעין. משימתה היא איסוף מודיעין חזותי לשימוש צה"ל ושאר כוחות הביטחון. היחידה כפופה פיקודית לראש אגף המודיעין ומונחית על ידי חטיבת ההפעלה המבצעית בנושאי הפעלת הכוח, ומפקדת קצין המודיעין הראשי בנושאי בניין הכוח. יחידת הלוויינות (930) או מרכז החלל – היחידה הוקמה בשנת 2007 ומשמשת כסוכנות לווייני הריגול הלאומית של מדינת ישראל, היחידה מספקת מודיעין חזותי לכלל ארגוני הביון בישראל ועוסקת בפיתוח טכנולוגיית ננו-לוויינים והפעלתם. יחידה 9900 מתפעלת את לווייני "אופק", באמצעות "מפעילי הלוויינים", חיילים בשירות סדיר שאחראים על צילום, תחזוקה והפעלה של הלוויינים. מרכז המיפוי – יחידת המיפוי מהווה תשתית גאוגרפית-חזותית שמטרתה לספק מיפוי בזמן אמת ועליה מתבסס האיסוף המודיעיני. היחידה התחילה כיחידת מיפוי קלאסית שעסקה בתבליטי שטח, מפות פיזיות וכו'. כיום, היחידה מעדכנת את המפות באופן דיגיטלי בקביעות ויוצרת תשתית לכל צה"ל בכלל ולאמ"ן בפרט למחקר מודיעיני מדויק. היחידה כוללת צוותים מיוחדים הבונים הדמיות תלת־ממדיות. מרכז המודיעין למחקר גיאואינט – מרכז הפענוח אמון על הפענוח המודיעיני ביחידה, בכל הגזרות והאיומים על ישראל תוך הכוונת האיסוף. מטרת המרכז היא להמיר את האיסוף החזותי לידע מודיעיני ממשי. היחידה מתמחה בפענוח תצלומי אוויר שמתקבלים ביחידה ויחידות איסוף נוספות באמ"ן. לפענוח מספר רבדים: גאוגרפי, אווירי וסנסורי. בימים אלו באמצעות בינה מלאכותית מרכז הפענוח מתריע על שינויים חשודים שהתבצעו אצל האויב, חוקר את מקור השינוי ובכך מסכל פיגועים. יחידת הרחפנים – יחידת הרחפנים הוקמה בשנת 2020 וזכתה בפרס הרמטכ"ל לחדשנות. היחידה מפעילה עשרות רחפנים, ומבצעת מאות גיחות במטרה לאסוף מודיעין חזותי איכותי ומהיר. מנהלת הלוחמ"מ (לוחמה מועשרת מודיעין) – פיתוח והתאמת מערכות טכנולוגיות מתקדמות להנגשת מידע מודיעיני ללוחמים בשטח. אחד הפרויקטים החדשים של הלוחמ״מ הוא "ווייז המלחמה". יחידת שלף – יחידת שלף היא יחידת סיירי אוויר משותפת של 9900 וטייסת 100. היחידה מספקת 'מבט מעל' באמצעות חוזי חי, בכדי לאפשר לכוחות להבין את כל האופציות העומדות בפניהם ומהווה ליווי אווירי לכוחות בשטח. יחידה 9900 אחראית על הפעלת ציוד הצילום וטייסת 100 על הפעלת המטוסים. אגו"ז (אנליסט גיאו-ויזואלי) – מחקר מידע גאוגרפי, כולל ייצור "בנק מטרות", ומחקר שוטף בתחומי צבא וטרור. מרכז טכנולוגי (9980). היחידה נסגרה.[דרוש מקור] לאחר מלחמת יום הכיפורים הוקמה יחידת תצפיות מטכ"ליות (יחידה 869) שבשנות האלפיים עברה למז"י. מערך הסיור האווירי "שלף" הוקם ב-1976 כמו גם יחידת נחשון שהפעילה מזל"טים. ב-1982[דרושה הבהרה] הוקמה יחידה 9700 כצירוף של יחידת התצפית והמזל"טים להקמת המערך החזותי, ב-1997 הפך המערך ליחידה 9900 ויחידת המזל"טים עברה בשנת 2000 לחיל האוויר. בדצמבר 2012 זכתה היחידה בפרס ראש אמ"ן. חייל מיחידה 9900 אשר אובחן בספקטרום האוטיסטי, רב"ט דן קורקובסקי, הדליק משואה ביום העצמאות ה-67 למדינת ישראל. באוקטובר 2018 פורסם דו"ח מבקר המדינה על פעילות היחידה כאשר ועדת המשנה החסויה של הוועדה לביקורת המדינה הטילה חיסיון על עניינים מבצעיים שונים בפעולות היחידה, שמות, מיקומים והיקפי כוח אדם. במסגרת הביקורת נמצאו "ליקויים רבים בכתיבת תפיסות, תורות ופקודות ביחידה 9900", כמו גם אי התאמות פנימיות בתהליך מעבר משגרה לחירום ביחידה. ב-2022 זכתה היחידה בפרס ביטחון ישראל על פרויקט לוויני אופק - אופק 11 ואופק 16. בראש היחידה עומד מפקד בדרגת תת-אלוף. עד לשנת 2021 מפקד היחידה היה בדרגת אלוף-משנה ובאוגוסט אותה שנה הועלה מפקד היחידה לראשונה לדרגת תת-אלוף. בין מפקדי היחידה: משרד הסיור הלאומי (המקבילה האמריקאית) מדיה וקבצים בנושא יחידה 9900 בוויקישיתוף הכירו את יחידה 9900, באתר צה"ל, 31 בינואר 2022 עומר כביר, "כשבשוק הפרטי משקיעים 12 מיליארד דולר, אי אפשר להתחרות בזה", באתר כלכליסט, 1 בדצמבר 2019 אמיר בוחבוט‏, הכי מדויק שיש: הצצה לצוות המסווג ביותר ביחידה שמכירה כל חלון בעזה, באתר וואלה, 25 בינואר 2020 אורי ברקוביץ', ‏הטכנולוגיה מגיעה לג'בלאות: ראיון עם מפקד היחידה הסודית שתספק מודיעין בזמן אמת לחיילים בשטח, באתר גלובס, 17 ביוני 2020 אור הלר, "דברים שחלמנו לעשות": צה"ל הציג את יחידת הרחפנים החדשה, באתר חדשות 13, 2 ביולי 2020 ינון שלום יתח, הלווייניסטים של 9900 שאוספים מידע מודיעיני מכריע - כל הדרך מהחלל, באתר צה"ל, 6 במאי 2021 אמיר בוחבוט‏, הזיהוי הלוויני, הדרך לסיכול והמרדף: כך הותקפה "משאית מספר 8", באתר וואלה, 28 בספטמבר 2023 רועי שרון, משאית מספר 8: המודיעין המדויק שמנע את הברחת טילי השיוט לסוריה, סרטון באתר יוטיוב, בערוץ ה-YouTube הרשמי של תאגיד השידור הישראלי, 28 בספטמבר 2023 בניית מודל שטח תלת־ממדי, בערוץ צה"ל, 12 בנובמבר 2023 תומי שטוקמן, מערכת אתר צה"ל, מה שבכל זאת מותר לנו לספר לכם על יחידה 9900, באתר צה"ל, 1 ביוני 2018 (הקישור אינו פעיל) איתמר אייכנר, קורין אלבז-אלוש, פרס ביטחון ישראל ללווייני אופק ופרויקטים במוסד ובצה"ל, באתר ynet, 14 ביוני 2022 יוסי אדלר, מיחידה 9700 למערך הגאו-חזותי באמ"ן (9900), רואים מל"מ, עמוד 6, יולי 2016 תיעוד מיוחד מלמעלה של חזרות טקס הדלקת המשואות, באתר צה"ל, 2 במאי 2022 אודי עציון, מפעילות הלוויינים: הישראליות שרואות מה קורה באיראן, באתר ynet, 16 באפריל 2021 כשלים ביחידה 9900 והמתנה מייאשת לבנק הדואר: עיקרי דו"ח המבקר, באתר ynet, 22 באוקטובר 2018 Meet the IDF Intelligence unit of elite mapping troops, The Jerusalem Post | JPost.com (באנגלית אמריקאית) ליאור בן עמי, קרב רחפנים אל פנים, באתר "ידיעות אחרונות", 19 בנובמבר 2020 ככה נראים המקומות המרהיבים בארץ - מהעדשה של 9900, באתר צה"ל, 1 בינואר 2023 אורי ברקוביץ', ‏הטכנולוגיה מגיעה לג'בלאות: ראיון עם מפקד היחידה הסודית שתספק מודיעין בזמן אמת לחיילים בשטח, באתר גלובס, 17 ביוני 2020 טל שחף, הווייז הצה"לי מנווט חיילים בשדה הקרב, באתר ynet, 6 בספטמבר 2021 עידן סונסינו, פרס ראש אמ“ן הוענק ליחידה 9900, באתר דובר צה"ל, 31 בדצמבר 2012 ערן נבון, "פעם הרגשתי בעולם שלי. זר. בודד. היום יש לי חלומות", באתר ישראל היום, 17 באפריל 2015 היבטים בפעילות יחידה 9900 באגף המודיעין, אתר מבקר המדינה לילך שובל, מפקד יחידת המודיעין 9900 הועלה לדרגת תא"ל ייצוגית, באתר ישראל היום, 9 באוגוסט 2021 שאול שחר מונה למנהל חטיבת כלי-טיס צבאיים בתע"א אבי בליזובסקי, ‏חשיפה ראשונה של יחידת הלווינים של אמ"ן, באתר "הידען", 9 בפברואר 2009 עמי רוחקס דומבה, ‏חילופי פיקוד ביחידה 9900, באתר "IsraelDefense‏", 21 באוגוסט 2023